CELEX: C2006/294/47
Language: el
Date: 2006-12-02 00:00:00
Title: Υπόθεση C-390/06: Αίτηση για την έκδοση προδικαστικής αποφάσεως την οποία υπέβαλε το Tribunale ordinario di Roma (Ιταλία) στις 19 Σεπτεμβρίου 2006 — Nuova Agricast Srl κατά Ministero delle Attività Produttive

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/27
            
         Αίτηση για την έκδοση προδικαστικής αποφάσεως την οποία υπέβαλε το Tribunale ordinario di Roma (Ιταλία) στις 19 Σεπτεμβρίου 2006 — Nuova Agricast Srl κατά Ministero delle Attività Produttive
   (Υπόθεση C-390/06)
   (2006/C 294/47)
   Γλώσσα διαδικασίας: η ιταλική
   Αιτούν δικαστήριο
   Tribunale ordinario di Roma
   Διάδικοι στη διαδικασία της κύριας δίκης
   
      Eνάγουσα: Nuova Agricast srl
   
      Εναγόμενο: Ministero delle Attività Produttive
   Προδικαστικό ερώτημα
   Zητείται από το Δικαστήριο να αποφανθεί επί του κύρους της αποφάσεως της Επιτροπής ΕΕ της 12.7.2000, η οποία κοινοποιήθηκε στην Ιταλική Κυβέρνηση με την επιστολή SG(2000)D/105754 της 2.8.2000 όσον αφορά τη μεταβατική διάταξη με την οποία προβλέπεται κατ' εξαίρεση παρέκκλιση από την αρχή της «αναγκαιότητας της ενισχύσεως» –στο πλαίσιο της πρώτης εφαρμογής του εν λόγω καθεστώτος– μόνο για τις αιτήσεις «που υποβλήθηκαν στο πλαίσιο της τελευταίας προσκλήσεως υποβολής αιτήσεων η οποία δημοσιεύτηκε υπό το κράτος του προϊσχύσαντος καθεστώτος που είχε εγκριθεί από την Επιτροπή μέχρι τις 31.12.1999, κρίθηκαν επιλέξιμες για ενίσχυση, αλλά δεν τελεσφόρησαν λόγω ανεπάρκειας των χρηματοπιστωτικών πόρων της εν λόγω προσκλήσεως» (πρβλ. απόφαση της Επιτροπής ΕΕ της 12.7.2000, σ. 5, Περιγραφή του καθεστώτος ενισχύσεων: «μηχανισμός λειτουργίας και εφαρμογής του καθεστώτος»), με συνέπεια την αναιτιολόγητη παράλειψη –κατά παράβαση της αρχής της ίσης μεταχειρίσεως και της υποχρεώσεως αιτιολογήσεως την οποία ορίζει το άρθρο 253 της Συνθήκης– των αιτήσεων που είχαν υποβληθεί στο πλαίσιο των προηγουμένων προσκλήσεων, δεν έλαβαν ενίσχυση λόγω ελλείψεως πόρων και βρίσκονταν εν αναμονή της αυτόματης εγγραφής τους στην αμέσως επόμενη πρόσκληση υποβολής αιτήσεων ή της επαναδιατυπώσεώς τους στο πλαίσιο της πρώτης «συναφούς» προσκλήσεως που θα δημοσιευόταν κατ' εφαρμογή του νέου καθεστώτος.